kardosdrur/scandi-wiki huggingface dataset:
Hans Jensen Svaning

Hans Jensen Svaning (28. maj 1600 – 27. september 1676) var en dansk sognepræst og historiker.

Svaning blev født i Ribe. Hans fader var rådmand Jens Laugesen, og moderen, Dorothea, var en datter af historieskriveren Hans Svaning, hvis navn dattersønnen fik. På dansk
kaldte denne sig stadig Svane ligesom hans bekendte fætter ærkebiskop Hans Hansen Svane, men det er dog blevet skik at kalde ham "den yngre Svaning" til adskillelse fra morfaderen.

Efter skolegang i Ribe, Sorø og Lund blev Svaning student 1620. Siden rejste han udenlands i en række år (1624-1630), til dels med understøttelse af Kirsten Munk, besøgte universiteterne i Wittenberg, Jena, Altorf og Basel og gjorde mange lærde bekendtskaber. Kort efter sin hjemkomst tog han 1630 magistergraden i København og blev samme år rektor ved Sorø Skole. 1635 blev han kaldet til sognepræst i Besser og Onsbjerg på Samsø, hvortil der hørte en herregårds jorder, Bisgård, de gamle århusbispers residens på øen. 31. juli 1636 ægtede Svaning sin forgængers, magister Elias Eisenbergs, enke, Anne Jensdatter, en borgmesterdatter fra Holbæk, ved hvilket ægteskab han blev stedfader til sin vens, professor Stephen Hansen Stephanius', hustru, Thale Eisenberg. Tillige blev han provst på Samsø og døde i denne stilling 27. september 1676.

Svaning som historiker 
Svaning var en velstuderet mand og skrev en flydende latinsk stil, som hans talrige efterladte breve viser. Tillige havde han arvet morfaderens kærlighed til historien, hvilket han lagde for dagen ved flere skrifter, såsom Colossus Nebucadnetzaris magni, hoc est de IV monarchiis libri XXV (1634), Chronologia Danica (1650), Aureum chronologorum horologium (1671) og Diarium Danicum, Tidstavle, udi hvilken findes antegnet, hvad udi Kongeriget Danmark sig haver tildraget i mere end 600 Aars Tid. Det sidste skrift blev ikke trykt, derimod udgav professor Søren Lintrup 1710 et andet håndskrift af Svaning, nemlig L. A. Senecæ Theologia naturalis contemplativa, in locos communes digesta. Da Svanings ven Stephanius døde 1650, inden han havde fået sin Christian 3.s historie fuldt udgivet, sørgede Svaning for udgivelsen og forsynede værket med en fortale.

Blandt de ovennævnte skrifter er Chronologia Danica af størst betydning. Ganske vist er den første del af værket nu værdiløs, da Svaning ikke havde kritik nok til at skønne, at de gotlandske fabler og Claus Christoffersen Lyschanders derpå byggede beregninger kun er luftige hypoteser, men resten af værket er et for sin tid respektabelt forsøg i den historiske kronologi, og efter at bogen var udkommet, vedblev Svaning at samle supplementer til et nyt oplag, der dog ikke udkom; men antegnelserne findes i hans endnu bevarede håndeksemplar.

Ekstern henvisning 
 Biografi i Dansk biografisk leksikon 1. udgave

Danskere i 1600-tallet
Historikere fra Danmark
Personer i Dansk Biografisk Leksikon
Dansksprogede forfattere fra Danmark
David Easton

David Easton (født 24. juni 1917 i Toronto, død 19. juli 2014) var en canadiskfødt amerikansk politolog. Han var tilhænger af behavioralismen. Han har lagt navn til Eastons model, som er en relativ simpel model, der via begreberne input og output beskriver den politiske proces. Easton er desuden kendt for sin definition af politik som "den autoritative fordeling af værdier med gyldighed for samfundet."

Eksterne henvisninger 

Politologer fra USA
Knud J.V. Jespersen

Knud Jesper Vinggård Jespersen (8. februar 1942 - 29. juli 2022) var en dansk historiker, der var professor ved Syddansk Universitet, og som var kongelig ordenshistoriograf fra 1995 til 2018.

Jespersen blev mag.art. i historie fra Odense Universitet 1971 og dr.phil. 1977. Han blev ansat ved Odense Universitet i 1971 som amanuensis, siden adjunkt, og blev 1975 lektor samme sted. 1989 blev han docent og endelig 1996 professor. 23. maj 1984 blev han medlem af Det kongelige danske Selskab for Fædrelandets Historie. I 1995 afløste han den afdøde Tage Kaarsted som kongelig ordenshistoriograf, og 1999 blev han medlem af Videnskabernes Selskab.

Han var Kommandør af 1. grad af Dannebrog, modtog Erindringsmedaillen i anledning af Hans Kongelige Højhed Prinsgemalens 75 års fødselsdag, Erindringsmedaillen i anledning af Hendes Majestæt Dronning Margrethe II's 25 års regeringsjubilæum, Den Hellige Skats Orden (Zui ho ho), Forbundsrepublikken Tysklands Fortjenstorden og Hvide Roses Orden.

I 2007 var hans bog Historien om danskerne 1500-2000 nomineret til Årets historiske bog, der uddeles af Dansk Historisk Fællesråd.

Referencer

Ekstern henvisning 

Danskere i 1900-tallet
Danskere i 2000-tallet
Historikere fra Danmark
Skolefolk fra Danmark
Medlemmer af Videnskabernes Selskab
Kommandører af 1. grad af Dannebrog
Personer i Kraks Blå Bog (afdøde)
Militærhistorikere fra Danmark
Faglitterære forfattere fra Danmark
Dansksprogede forfattere fra Danmark
Kammerherrer fra Danmark
Professorer fra Syddansk Universitet
Alumni fra Odense Universitet
Gallienus

Publius Licinius Egnatius Gallienus, eller blot Gallienus (218 – 268), var romersk kejser 259 – 268 e.Kr. Under ham var Romerriget tæt på at opløses.

Gallienus, der var den længst regerende af militæranarkiets kejsere, var søn af kejser Valerian og indsattes i 253 som faderens medregent. Han styrede i vest og måtte koncentrere sig om at afværge germanske invasionsforsøg, og han opnåede stigende militær uafhængighed. Da faderen blev fanget af perserne 259, måtte Gallienus overtage hele statsstyret.

Hans regering blev en katastrofe på alle måder. I 259 rev England, Frankrig og Spanien sig løs under general Posthumus og dannede det Galliske Kejserdømme, der var ude af rigsregeringens kontrol i mere end ti år. Samtidig måtte kejseren mere eller mindre overlade styret af rigsdelene i Mellemøsten til de lokale magthavere i Palmyra, der forsvarede dem. Perserne foretog storoffensiver i Lilleasien og truede hele det romerske herredømme. Værst gik det mod nord, hvor germanerne, specielt goterne, uafbrudt brød hærgende over grænserne og truede Balkan og Grækenland (262 og 267), så de måtte købes bort. Samtidig prægedes perioden af ustandselige modkejsere i provinsen, selv om deres antal synes noget overdrevet.

Gallienus fik hos samtidens historieskrivere generelt et dårligt omdømme, som har holdt sig langt op i tiden. Han skildres nærmest som en uduelig og passiv intellektuel, der kynisk overlod faderen til sin skæbne og lod riget gå til grunde. Nyere studier har revideret dette en del; han synes faktisk at have været en begavet og kulturinteresseret mand, modsat faderen tolerant over for kristendommen, som med stor energi prøvede at tage kampen op mod de mange modstandere. Han søgte også at øge hærens slagkraft ved at udelukke civile senatorer fra generalstillinger. Imidlertid beherskede han ikke situationen, og savnede, ligesom tidligere Alexander Severus, autoritet i hæren. Mens han belejrede en modkejser i Norditalien, myrdedes han i 268 af en officerssammensværgelse, der satte Claudius II Gothicus på tronen.

Ekstern henvisning 

 www.roman-emperors.org/gallval.htm

Kejsere fra Romerriget
Tjek fødselsår
Niels Søndergaard

Niels Søndergaard (født 12. oktober 1947) er en dansk forfatter og oversætter.

Han har oversat mange bøger som blandt andet Klit af Frank Herbert, Narnia-sagaen af C.S. Lewis, Foundation-serien af Isaac Asimov, Earthsea-trilogien af Ursula K. Leguin og Shikasta-kvintologien af Doris Lessing. Desuden har han oversat et utal af tegneserier, som blandt andet Steen og Stoffer og den nye oversættelse af Tintin, film og tv-serier.

Han har skrevet tegneserien Superman og Fredsbomben (tegnet af Teddy Kristiansen), den første Superman-historie nogensinde skrevet, tegnet og produceret udenfor USA, og er forfatter på serien om Dimensionsdetektiven (tegnet af Ole Comoll Christensen) i samme medie. Efter at være gået på pension som oversætter udgav Søndergaard i 2020 kriminalromanen "Tre små kinesere", der er første del af en planlagt trilogi.

Niels Søndergaard modtog sammen med Ole Comoll Christensen tegneserieprisen Ping-prisen i 1993.

Niels Søndergaard er en aktiv quizzer, der flere gange har opnået topplaceringer ved DM i quiz. I 2012, 2013, 2014, 2015 og 2017 var han på det vindende hold ved Hold-DM.

Ekstern henvisning 
 Biografi  på tegneseriemuseet.dk

Noter 

Tegneserieforfattere fra Danmark
Nyhedsgruppeskribenter fra Danmark
Danskere i 1900-tallet
Danskere i 2000-tallet
Oversættere fra Danmark
Dansksprogede forfattere fra Danmark
Teddy Kristiansen

Teddy Kristiansen (født 1964) er en dansk tegneserieskaber. Han har blandt andet været tegner på Superman og Fredsbomben.

Eksterne henvisninger 

 Biografi  på tegneseriemuseet.dk
 

Tegneserietegnere fra Danmark
Ole Comoll Christensen

Ole Comoll Christensen (født 1964) er en dansk tegneserieskaber og børnebogsillustrator. 

Han har blandt andet været tegner på Dimensionsdetektiven. 

Udover den professionelle Dimensionsdetektiven på forlaget Carlsen består Ole Comolls tegneserieudgivelser først og fremmest af undergrundsserier udgivet på forlagene Fahrenheit og Slab-o-Concrete Publications.

Ole Comoll Christensen modtog sammen med Niels Søndergaard tegneserieprisen Ping-prisen i 1993.

Ekstern henvisning 
 Biografi  på tegneseriemuseet.dk.
 Egen hjemmeside.
 

Tegneserietegnere fra Danmark
Palle

En palle er et hjælperedskab, der bruges til godstransport ved hjælp af gaffeltruck.

De fleste er lavet af træ, men også plastic og metal anvendes, eventuelt en kombination af flere materialer.

Opbygning 

De fleste paller består af følgende lag (nedefra og op): 
Tre langsgående brædder
Eventuelt tre tværgående brædder
Tre gange tre træklodser eller metalbeslag (hvor brædderne krydser hinanden) eller tre tværgående lægter
en overside af plade eller brædder, eventuelt i to lag

Andre paller er helstøbte i enten plastic eller formpresset spånplade.

Normalt skelnes der mellem engangspaller og europaller (forstavelse e.u.r., euro eller europa alt efter hvem man taler med). Dette skyldes primært at der er pant på europaller, og at de skal opfylde visse europæiske standardkrav, hvorimod en engangspalle ikke skal opfylde andre krav end at gaffeltrucken skal kunne løfte pallen første gang den håndteres.

Der er dog flere andre varianter af paller, der opfylder andre krav eller egner sig til andre håndteringsmetoder; for eksempel skibspaller, hvor lastefladen rager længere ud end de klodser eller lægter som pallen hviler på, så man kan lægge et reb om i hver ende for at hejse godset ud med kran.

Anvendelse 
Paller er som udgangspunkt bygget til opbevaring af varer under godstransport. 

Der er dog de seneste år opstået en trend, hvor paller, især i hipster-segmentet, også bruges til andre formål, såsom sofaer, borde og andre fantasifulde formål. 

Der er også set eksempler på, at paller kan bruges til større bygningsværk. Det så man fx i doku-soapen Dahlgårds Tivoli, hvor 70 europaller i 1999 blev brugt til at bygge en scene til det populære danseband Infernal.

Se også 
Logistik
Palleløfter
Europalle

Eksterne henvisninger 

Godstransport
Transportredskaber
Indpakning
Sluggy Freelance

Sluggy Freelance er en daglig web-baseret tegneserie skabt af Pete Abrams. Første stribe blev publiceret 25. august 1997. 

Sluggy Freelance er en af de første (hvis ikke den første) web-baserede tegneserie, der har genereret nok penge til at dens skaber har kunnet leve af det.

Onlinetegneserier
Pete Abrams

Pete Abrams (født 4. august 1970) er en tegneserieskaber, hvis hovedværk er Sluggy Freelance.

Han bor i New Jersey, USA, og har en datter, Leah.

Tegneserietegnere fra USA

en:Sluggy Freelance#Author
Pagodebusk-slægten

Pagodebusk-slægten (Enkianthus) er en slægt med 11-15 arter i Østasien, det østlige Himalaya, Kina, Taiwan, Japan og Indokina). Det er buske eller små træer, der oftest er løvfældende. Bladene sidder spredtstillet, men tæt samlet mod skudspidsen. De er stilkede og hele med takket eller dybere indskåret rand. Blomsterne er samlet i små stande, men nogle arter har blomsterne siddende enkeltvis. I begge tilfælde sidder de i bladhjørnerne. De enkelte blomster er klokkeformede med korte, frie spidser på kronbladene. Frugterne er kapsler med et enkelt til mange frø.

Her beskrives kun den ene art, som bliver dyrket i Danmark.

 Pagodebusk (Enkianthus campanulatus)

 Enkianthus cernuus
 Enkianthus chinensis
 Enkianthus deflexus
 Enkianthus pallidiflorus
 Enkianthus perulatus
 Enkianthus quinqueflorus
 Enkianthus recurvus
 Enkianthus serrulatus
 Enkianthus subsessilis
 Enkianthus tectus

Note

Lyng-familien
Hugo Odeberg

Hugo Odeberg (7. maj 1898 – 22. december 1973) var en svensk teologisk professor.

Odeberg blev fil.kand. i 1919, teol.kand. 1921 og teol.lic. 1929 ved universitetet i Uppsala. Allerede i 1924 var han dog blevet ph.d. i London, og 1928 ansat ved universitetet i Uppsala som docent i eksegese. Efter i 1932 at være blevet teol.dr. besad han 1933–1964 professoratet i NT-eksegese ved universitetet i Lund.

Blandt Odebergs væsentligste arbejder finder man 3 Enoch or the Hebrew Book of Enoch fra 1928, en kommenteret udgave af det hebraiske skrift 3. Enoks Bog, The Fourth Gospel fra 1929, en studie over de første 12 kapitler af Johannesevangeliet, og The Aramaic portions of Bereshit Rabba samt en aramæisk grammatik, Short grammar of Galilaean Aramaic, begge fra 1939. Centralt for Odebergs akademiske indsats var en interesse for den jødiske mysticisme kombineret med en levende interesse for sprog. Han beherskede således hebraisk, græsk, hollandsk, italiensk , spansk og tysk (han var til 1943 formand for Tysk-Svensk Forening). Han havde filologisk ekspertise i flere af oldtidens sprog, særligt ugaritisk, mandæisk, koptisk, samaritansk og aramæisk.

Mens de ovennævnte bøger næppe fandt udbredelse udenfor snævre faglige kredse vandt mindre skrifter som Fariséism och kristendom fra 1943 (dansk udgave 1973), Tillbaka till Bibeln fra 1944 og Kristus och Skriften fra 1960 (dansk udgave 1969) relativt stor udbredelse også blandt lægfolk. Formodentlig fordi kritikere af historisk-kritisk metode i studiet af Bibelen her fandt en støtte til et verbalinspiratorisk synspunkt eller et konservativt eller ortodokst bibelsyn. På dansk blev Odeberg da også udgivet af bevægelser som Ordet og Israel, Indre Mission og Kristeligt Forbund for Studerende.

Ekstern henvisning 
 MINNESTECKNING ÖVER HUGO ODEBERG  fra Tidskriften Biblicum nr 1, 1974

Teologer fra Sverige
Ansatte ved Lunds Universitet
Bibelforskere
Hjertegræs-slægten

Hjertegræs (Briza) er en slægt med ca. 15 arter, der er udbredt i Centralasien, Nord- og Sydamerika samt det meste af Europa. Det er en- eller flerårige, urteagtige græsser med en tuedannende vækst. De blomsterbærende stængler er hule og runde i tværsnit. Bladene er spredstillede fra ganske korte skud ved jorden, og de er linjeformede med hel rand. Blomsterne er – som altid hos græsserne – 3-tallige og reducerede. De sidder samlet i hjerteformede og flade småaks, som bæres hængende af ganske tynde stilke. Frøene er nødder ("korn"). På grund af de luftfyldte aks, kan artens frø spredes ved vindens eller vandets hjælp.

 Stor hjertegræs (Briza maxima)
 Hjertegræs (Briza media)
 Dværghjertegræs (Briza minor)

 Briza bipinnata
 Briza brizoides
 Briza erecta
 Briza humilis
 Briza lamarckiana
 Briza lindmanii
 Briza marcowiczii
 Briza rufa
 Briza subaristata
 Briza uniolae
MCC

MCC (Master i Computer-mediated Communication) er en masteruddannelse på Roskilde Universitet. Uddannelsens varighed er to år.

Eksterne henvisninger 
http://www.ruc.dk/mcc . 

Roskilde Universitet
Slægt & Data

Slægt & Data er et tidsskrift () om Slægtsforskning i forbindelse med EDB. Det udgives af foreningen DIS Danmark og udsendes gratis til foreningens medlemmer. Det udkom første gang i 1987, i de første år to gange om året, nu fire gange. Bladet indeholder artikler om slægtsforskningsprogrammer, slægtsforskning på Internet og emner af mere generel interesse for slægtsforskere.

Tidsskrifter om historie
Tidsskrifter om it
Hjælpemidler ved slægtsforskning
No true Scotsman

No true Scotsman (oversat: "ingen sand skotte") er en betegnelse for en fejlagtig måde at argumentere på (en uformel fejlslutning), hvor en definition i et generaliserende udsagn tilpasses ad hoc, for at imødegå et modeksempel. No true Scotsman blev første gang anvendt af den engelske filosof Antony Flew (1923-2010) i bogen Thinking About Thinking (1975).

Eksempler
Et simpelt eksempel kunne være:
Påstand:"Ingen skotte strør sukker på sin havregrød."
Svar:"Men min onkel Angus strør sukker på sin havregrød."
Modsvar:"Nåh ja, men ingen sand skotte strør sukker på sin havregrød"

Andre eksempler på anvendelse af denne fejlslutning kunne være, når kristne beskylder andre kristne for ikke at være rigtige kristne, og indenfor den politiske verden sker det også at man anklager hinanden for ikke at være en "sand" kommunist, liberalist eller lignende.

Se også
 Cirkulær argumentation

Referencer

Logik
Retorik
Holger Bech Nielsen

Holger Frits Bech Nielsen (født 25. august 1941) er en dansk teoretisk fysiker, professor emeritus (1985) i teoretisk højenergifysik ved Niels Bohr Institutet ved Københavns Universitet, hvor han startede med at studere fysik i 1961 og fik sin kandidatgrad (cand. scient.) i 1968. Efter at have færdiggjort sin uddannelse, blev han ansat ved Niels Bohr Institutet, og gik på pension den 31. august 2012. , men bruger stadig tid på sit kontor i Niels Bohr Instituttet.

Han har givet originale bidrag til teoretisk højenergifysik, blandt andet strengteori.
Modtog i 2001 den højt estimerede tyske Humboldt-pris for sit videnskabelige arbejde. Flere atomfysiske begreber er opkaldt efter ham, eks. Nielsen-Olesen Vortex.
Medlem af Det Kgl. Danske Videnskabernes Selskab siden 1988 og Det Norske Videnskaps-Akademi.
Har blandt andet medvirket i Lars Becker-Larsens dokumentarfilm "Teorien om alting" (1998), hvor han forklarer om sine egne og fysikkens teorier om universets opståen og historie.
Han er også kendt for sine entusiastiske offentlige forelæsninger og sin optræden på tv, som har givet ham den uofficielle titel som "Danmarks første stand-up fysiker".
Medvirker desuden som gennemgående element i makkerparret Wikke & Rasmussens spillefilm Russian Pizza Blues (1992), hvor han optræder på en lang række tv-skærme som vises i baggrunden i løbet af filmen.

Har desuden medvirket i bøgerne: Holgers Univers (2002), en delvist biografisk interview-baseret bog, som samtidig præsenterer Holgers teorier om universet, og Videnskaben eller Gud? (1996), hvor han diskuterer videnskabens verdensbillede med blandt andet fysiker Jens Martin Knudsen og overrabbiner Bent Melchior.

Bibliografi 
 Jens Kerte Holgers Univers. København: Aschehoug, 2002. 
 Bent Raymond Jørgensen og Uffe Gråe Jørgensen (red.) Videnskaben eller Gud?. København: DR Forlaget (DR Multimedie), 1996.

Noter

Eksterne henvisninger 
 Holger Bech Nielsen, personlig side.
 , faktaside på Internet Movie Database.
 Holgers Univers, forord til bogen, skrevet af Benny Lautrup.
 Videnskaben eller Gud? , webpage for bogen.
 

Fysikere fra Danmark
Videnskabsformidlere fra Danmark
Professorer fra Københavns Universitet
Medlemmer af Videnskabernes Selskab
Personer i Kraks Blå Bog
Medlemmer af Det Norske Videnskaps-Akademi
Danskere i 1900-tallet
Danskere i 2000-tallet
Teoretiske fysikere
Alumni fra Københavns Universitet
Thomas Boberg

Thomas Boberg (født 5. juli 1960 i Roskilde) er en dansk digter og forfatter.

Han er søn af kunstmaleren Jørgen Boberg (født 1940) og socialrådgiver Gunver Plesner (født 1939).
Siden han var 17 år, har han rejst i store dele af verden, især i Syd- og Mellemamerika og Afrika.

Han debuterede som forfatter med digtsamlingen Hvæsende på mit øjekast i 1984 og har siden opnået bred anerkendelse med rejseerindringerne Sølvtråden, Marokkansk Motiv, Americas og Invitation til at rejse.

Boberg har været indstillet til Nordisk Råds Litteraturpris to gange. I 2000 for rejsemindebogen Americas og i 2006 for digtsamlingen Livsstil. Har modtaget en lang række priser deriblandt Det Danske Akademis Store Pris i 2012, Otto Gelsted-prisen i 2000 samt Holger Drachmann-legatet i 2009.

Fra 2018 medlem af Det Danske Akademi.

Louie Ashanti Bannor Boberg 
I 2020 fik Thomas Bobergs 4-årige søn, Louie Ashanti Bannor Boberg (født 2015) flere digte, som var nedskrevet af Thomas Boberg, publiceret i magasinet Hvedekorn. Søren Jacobsen Damm fandt "en stor forunderlighed og noget næsten nordisk folklore i sin umiddelbarhed" i digtene, og Lars Bukdahl, redaktør af Hvedekorn, mente at "Det er mærkværdigt og mirakuløst og viser en vildere og stærkere måde at bruge sproget på end hos alle de voksne digtere i samme nummer af Hvedekorn".

Bibliografi 
 Hvæsende ved mit øjekast (1984) – digte
 Ud af mit liv (1985) – digte
 Hvid Glød (1986) – digte
 Slaggerdyret (1987) – digte
 Vor tids historie (1989) – digte
 Marionetdrømme (1991) – digte
 Vandbærere (1993) – digte
 Pelikanens Flugt (1994) – digte
 Sølvtråden (1996) – rejseminder
 Under Hundestjernen (1997) – digte
 Marokkansk Motiv (1998) – sammen med fotograf Simon Lautrop
 Americas (1999) – rejseminder
 En stående aftale (2002) – digte
 Invitation til at rejse (2003) – rejseminder
 Livsstil (2005) – digte
 Under Uret (2006)
 Gæstebogen (2007) – digte
 Flakker (2008) – roman
 Boothill (2009) - digte
 Hesteæderne (2010) – digte
 Hesteæderne II (2011) – digte
 I den næste by (2012) - rejseminder
 Fantombillede(2014) -digte
 Svanesang (2015) - digte
 Hesteæderne/Trilogien (2015) - digte
 Mexicocitydigte (2017) - digte

Referencer

Eksterne henvisninger 

 
 
 Tekster fra Bobergs forfatterskab  

Digtere fra Danmark
Har spillet på Roskilde Festival
Kunstnere på finansloven
Det Danske Akademis Store Pris
Dansksprogede forfattere fra Danmark
Danskere nomineret til Nordisk Råds Litteraturpris
Personer i Kraks Blå Bog
Modtagere af Otto Gelsted-prisen
Jens Ove Andreasen

Jens Ove Andreasen (født 19. august 1935, død 26. september 2020) var en dansk tandlæge og forfatter til Textbook and Color Atlas of Traumatic Injuries to the Teeth, et centralt værk indenfor dental traumatologi.

Jens Andreasen var overtandlæge på Rigshospitalets Tand-, Mund- og Kæbekirurgiske Klinik, æresdoktor ved Karolinska Institutet i Stockholm og Newcastle University samt grundlægger af International Association of Dental Traumatology og Dental Trauma Guide.

I forbindelse med sin pensionering blev Andreasen ridder af Dannebrog.

Litteratur 
 Textbook and Color Atlas of Traumatic Injuries to the Teeth, 
 Essentials of Traumatic Injuries to the Teeth 
 Traumatic Dental Injuries: A Manual

Ekstern henvisning/kilde 
 Jens Ove Andreasen: Seventy Years Young 

Riddere af Dannebrog
Tandlæger fra Danmark
Æresdoktorer
Ingenmandsland

Et ingenmandsland er et område mellem to stater (som det f.eks. findes ved grænsen mellem Peru og Chile) eller langs fronten mellem to krigsførende magter. Da området ikke er underlagt nationale lovbestemmelser, gælder i stedet internationale retsregler og Genevekonventionen.

Begrebet må skelnes fra interregnum, der betegner det magttomrum, som opstår, når et styre bryder sammen uden at et andet kan overtage magten. Dette er senest set i Somalia.

Den 13. april 2015 blev der gjort krav på det daværende, blot 7 km² store ingenmandsland ved Donau-floden mellem Serbien og Kroatien, hvilket har født verdens nyeste mikronation, Liberland.

Se også 
 Terra nullius

Krig
Grænser